Document ID: 31993R1891

ΚΑΝΟΝΙΣΜΟΣ (ΕΟΚ) αριθ. 1891/93 ΤΟΥ ΣΥΜΒΟΥΛΙΟΥ της 12ης Ιουλίου 1993 που τροποποιεί τον κανονισμό (ΕΟΚ) αριθ. 3759/92 περί κοινής οργανώσεως αγοράς στον τομέα των προϊόντων αλιείας και υδατοκαλλιέργειας και τον κανονισμό (ΕΟΚ) αριθ. 2658/87 για τη δασμολογική και στατιστική ονοματολογία και το κοινό δασμολόγιο
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2),
τη γνώμη της Οικονομικής και Κοινωνικής Επιτροπής (3),
Εκτιμώντας:
ότι τα τελευταία χρόνια η κοινοτική ζήτηση και οι εισαγωγές του σουρίμι, το οποίο είναι πλυμένο και σταθεροποιημένο πρωτεϊνούχο πήγμα από ειδικώς επεξεργασμένη σάρκα ψαριών, και των παρασκευασμάτων από σουρίμι που προορίζονται για άμεση κατανάλωση, αυξάνονται σταθερά-
ότι η κοινοτική παραγωγή του σουρίμι και των παρασκευασμάτων του έχει σημαντικά αυξηθεί ταυτόχρονα με τις διεθνείς εμπορικές συναλλαγές-
ότι η πείρα έχει δείξει ότι, παρόλο που για την παραγωγή του σουρίμι μπορούν να χρησιμοποιηθούν πολλά διαφορετικά είδη ψαριών με χαμηλή περιεκτικότητα λιπαρών, δεν είναι εύκολα εφικτή η αναγνώριση της χρησιμοποιούμενης πρώτης ύλης εξαιτίας των τελικών χαρακτηριστικών του σουρίμι και των παρασκευασμάτων του-
ότι μέχρι σήμερα ούτε το σουρίμι ούτε τα παρασκευάσματά του αναγνωρίζονται μεμονωμένα ως προϊόντα που υπόκεινται στους κανόνες της κοινής αλιευτικής πολιτικής του κανονισμού (ΕΟΚ) αριθ. 3759/92 (4)-
ότι, για το λόγο αυτό, η Κοινότητα αδυνατεί να ελέγξει το εμπόριο των προϊόντων αυτών ή τις τιμές τους στην αγορά- ότι, ως εκ τούτου, πρέπει να τροποποιηθεί ο ανωτέρω κανονισμός έτσι ώστε να συμπεριλάβει και τα προϊόντα αυτά-
ότι η δασμολογική ονοματολογία που προκύπτει από την εφαρμογή του κανονισμού (ΕΟΚ) αριθ. 3759/92 περιλαμβάνεται στο κοινό δασμολόγιο- ότι πρέπει να τροποποιηθεί αναλόγως ο κανονισμός (ΕΟΚ) αριθ. 2658/87 του Συμβουλίου (5),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα VII του κανονισμού (ΕΟΚ) αριθ. 3759/92 και στο παράρτημα Ι του κανονισμού (ΕΟΚ) αριθ. 2658/87 προστίθενται οι ακόλουθες διακρίσεις:
Ο παρών κανονισμός αρχίζει να ισχύει την 1η Ιανουαρίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 12 Ιουλίου 1993.

Labels: 3
17